Garvard bitiruvchisi Navoiy tog‘-metallurgiya kombinati direktorining o‘rinbosari etib tayinlandi

Olga Ponkratova Navoiy tog‘-metallurgiya kombinati direktorining o‘rinbosari etib tayinlandi. Bu haqda “Zarafshan.uz” xabar bermoqda.

U 1987-yilda Toshkent shahrida tug‘ilgan. Iqtisodiyot oliy maktabi (Rossiya, 2009) va Garvard universitetini (AQSh, 2018) tamomlagan.
Olga Ponkratova Rossiya, Qozog‘iston, Niderlandiya va Lyuksemburgdagi nufuzli kompaniyalarda maslahatchi, loyihalar menejeri va direktor lavozimlarida ishlagan.
O‘zbekistondagi davlat organlariga xorijiy investorlarni jalb etish bo‘yicha tavsiyalar, Invest in Uzbekistan, volfram klasteri konsepsiyalarini ishlab chiqqan. Loyiha-boshqaruv milliy agentligi uchun davlat tog‘-kon aktivlari auditini o‘tkazgan, ularda soliq islohotlarini o‘tkazish masalalarida ishtirok etgan.